ผู้ถือหุ้น G Land ขายหุ้น ล็อตใหญ่ ให้กลุ่มธนายง
ผู้ถือหุ้น GLand เสนอขายหุ้นสามัญให้แก่บีทีเอส 3.41 ล้านหุ้น ในราคา 7.00 บาทต่อหุ้น&nbsp;
21 ธ.ค. 2553

ผู้ถือหุ้น GLand เสนอขายหุ้นสามัญให้แก่บีทีเอส 3.41 ล้านหุ้น ในราคา 7.00 บาทต่อหุ้น 
นางสาวรมณี บุญดีเจริญ กรรมการและรองกรรมการผู้จัดการ กลุ่มงานบัญชีและการเงิน บริษัท แกรนด์ คาแนล แลนด์ จำกัด (มหาชน) เปิดเผยว่า กลุ่มเจริญกฤษ และ กลุ่มบริษัท กรุงเทพโทรทัศน์และวิทยุ (ช่อง 7 สี) ซึ่งเป็นผู้ถือหุ้นรายใหญ่ของบริษัท ได้เสนอขายหุ้นสามัญที่ถืออยู่ให้แก่ บริษัท บีทีเอส โฮลดิ้งส์ จำกัด (มหาชน) เมื่อวันที่ 20 ธันวาคม 2553 รวมกันจำนวน 3.41 ล้านหุ้น หรือคิดเป็นร้อยละ 0.33 ของทุนจดทะเบียนที่ชำระแล้ว  
การเข้าซื้อหุ้นจำนวน 0.33% ของบีทีเอสครั้งนี้ถือเป็นการลงทุนระยะยาว โดยจะทำให้สัดส่วนของ หุ้นที่หมุนเวียนในกระดาน เพิ่มขึ้นจาก 3.74% มาเป็น 4.07% 
อย่างไรก็ตาม ภายหลังการขายหุ้นในครั้งนี้ กลุ่มเจริญกฤษ และ กลุ่มบริษัท กรุงเทพโทรทัศน์และวิทยุ ยังคงเป็นผู้ถือหุ้นใหญ่ในบริษัท โดยมีสัดส่วนการถือหุ้นในบริษัทเท่ากับ 54.48% และ 29.89% ตามลำดับ